
ΕΠΙΧΕΙΡΗΣΙΑΚΟ  ΠΡΟΓΡΑΜΜΑ  “ΑΝΤΑΓΩΝΙΣΤΙΚΟΤΗΤΑ”

ΜΕΤΡΟ 2.2.: ΑΝΑΒΑΘΜΙΣΗ ΚΑΤΑΛΥΜΑΤΩΝ & ΕΝΙΣΧΥΣΗ ΜΙΚΡΟΜΕΣΑΙΩΝ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ

ΔΡΑΣΗ 2.2.3. ΕΝΙΣΧΥΣΗ ΑΝΤΑΓΩΝΙΣΤΙΚΟΤΗΤΑΣ ΤΟΥΡΙΣΤΙΚΩΝ ΜΜΕ



	Πρόγραμμα:

“ΠΡΟΩΘΗΣΗ ΤΗΣ ΔΙΚΤΥΩΣΗΣ ΤΩΝ ΤΟΥΡΙΣΤΙΚΩΝ ΜΜΕ (CLUSTERING)”

2.2.3.1.



	ΟΔΗΓΟΣ ΑΞΙΟΛΟΓΗΣΗΣ



	


Συνοδεύει την υπ΄ αριθ. 503253/25.7.05 Απόφαση προέδρου του ΕΟΤ

1. ΣΤΑΔΙΑ ΚΑΙ ΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΠΡΟΤΑΣΕΩΝ 

Η διαδικασία αξιολόγησης  των υποβληθεισών προτάσεων  διεκπεραιώνεται βάσει  του Π.Δ. 98/96, και περιλαμβάνει τα παρακάτω στάδια:

ΣΤΑΔΙΟ-Α: Έλεγχος τήρησης των Γενικών  και Ειδικών  Προϋποθέσεων  Συμμετοχής

ΣΤΑΔΙΟ-Β: Έλεγχος  της  Επιλεξιμότητας Ενεργειών και Δαπανών.

ΣΤΑΔΙΟ-Γ: Αξιολόγηση και Βαθμολόγηση της πρότασης.

ΣΤΑΔΙΟ-Δ: Καθορισμός  Επιλέξιμου Προϋπολογισμού της πρότασης.

Τα στάδια αυτά αναπτύσσονται στον  Οδηγό Προγράμματος, στην Ενότητα 5.

2. ΔΙΑΔΙΚΑΣΙΑ  ΑΞΙΟΛΟΓΗΣΗΣ

2.1. Σύσταση Κ.Ε.Α. (Κεντρική Επιτροπή Αξιολόγησης)
Ειδική Κεντρική Επιτροπή Αξιολόγησης (Κ.Ε.Α.), του άρθρου 10 του Π.Δ. 98/96  θα συσταθεί για το εν λόγω Πρόγραμμα με σχετική απόφαση του Υπουργού Τουριστικής Ανάπτυξης. Η Κ.Ε.Α. θα διενεργήσει την αξιολόγηση των υποβληθεισών προτάσεων συνεπικουρούμενη από τις ειδικές υποστηρικτικές επιτροπές και εν συνεχεία θα γνωμοδοτήσει προς τον Υπουργό Τουριστικής Ανάπτυξης, για την  ένταξή τους ή μη στο ΕΠΑΝ. Η σύνθεση της Επιτροπής αυτής , θα είναι σύμφωνα με το ΠΔ 98/96.  
2.2. Σύσταση Ειδικών  Επιτροπών  Υποστήριξης της  Κ.Ε.Α. 

Οι Ειδικές Επιτροπές του άρθρου 10 του Π.Δ. 98/96, συστήνονται με απόφαση του Υπουργού Τουρισμού και υποστηρίζουν το έργο της Κ.Ε.Α. (π.χ. αξιολόγηση των προτάσεων, εισήγηση θεμάτων κλπ)

2.3. Ορισμός Μητρώου  Αξιολογητών του Προγράμματος.

Ο ορισμός του Μητρώου των εμπειρογνωμόνων αξιολογητών για το εν λόγω Πρόγραμμα πραγματοποιείται από τον ΕΟΤ σε συνεργασία με τους 7 ΕΦΔ. 

2.4. Υποβολή προτάσεων-Χορήγηση αριθμού πρωτοκόλλου & Κωδικού πρότασης.

2.4.1 Οι προτάσεις των δυνητικών τελικών αποδεκτών υποβάλλονται στα γραφεία των ΕΦΔ ή τα παραρτήματά τους              ( αντένες) κατά το χρονικό διάστημα που ορίζεται στην σχετική προκήρυξη του προγράμματος.

2.4.2 Οι ΕΦΔ παραλαμβάνουν τους φακέλους των προτάσεων, εκδίδοντας σχετικό αριθμό πρωτοκόλλου, ο οποίος γνωστοποιείται στους δυνητικούς τελικούς αποδέκτες που τις υποβάλουν.

2.4.3 Εκτός από τον αριθμό πρωτοκόλλου, κάθε πρόταση θα λαμβάνει έναν κωδικό, ο οποίος θα αναγράφεται στο ειδικό πεδίο στο Έντυπο Υποβολής Πρότασης . Ο κωδικός αυτός θα αποτελείται από τα εξής μέρη:      κωδικός ΕΦΔ+ αριθμητική ένδειξη πράξης+ αύξων αριθμός πρότασης. Οι ΕΦΔ έχουν τους εξής κωδικούς: ΕΛΑΝΕΤ 02, ΔΙΑΧΕΙΡΙΣΤΙΚΗ Ε.Π. 03, ΚΕΠΑ-ΑΝΕΜ 04, ΔΕΣΜΟΣ ΑΜΘ 05, ΑΝΔΙΑ 06, ΑΕΔΕΠ 07, ΑΝΑΠΤΥΞΙΑΚΗ ΚΡΗΤΗΣ 08. Η αριθμητική ένδειξη πράξης για το πρόγραμμα «Προώθηση της Δικτύωσης των Τουριστικών ΜΜΕ (clustering)» είναι 2231. Ο αύξων αριθμός πρότασης θα χορηγείται στις υποβληθείσες προτάσεις από τους ΕΦΔ κατά σειρά προτεραιότητας, όπως αυτή προκύπτει από την ημερομηνία πρωτοκόλλησης των προτάσεων. Ο αύξων αριθμός της πρότασης θα είναι τετραψήφιος και θα αναγράφεται ως εξής: 0001 , 0002 , κ.ο.κ.

2.5.  Αξιολόγηση & βαθμολόγηση της πρότασης. 

2.5.1 Η αξιολόγηση και η βαθμολόγηση των προτάσεων διενεργείται κατ΄ αρχάς μερίμνη των ΕΦΔ από τους αξιολογητές που έχουν εγγραφεί στο ειδικό Μητρώο Αξιολογητών του Προγράμματος και έχουν υποστεί ειδική κατάρτιση από τους ΕΦΔ. 

2.5.2 Προς αξιολόγηση από τους αξιολογητές (ΣΤΑΔΙΟ Γ) θα προωθηθούν μόνον οι προτάσεις εκείνες που έχουν παραληφθεί εμπρόθεσμα και με βάση όλες τις προβλεπόμενες διαδικασίες που ορίζονται στα ΣΤΑΔΙΑ Α και Β του   Οδηγού του  Προγράμματος, ως κατωτέρω:

2.5.2.α.  «ΣΤΑΔΙΟ-Α: Έλεγχος  τήρησης   των Γενικών και Ειδικών  Προϋποθέσεων  Συμμετοχής»

· Ελέγχεται από τον ΕΦΔ η τυπική πληρότητα των προτάσεων  και η τήρηση  των Γενικών και Ειδικών  Προϋποθέσεων  Συμμετοχής, σύμφωνα με τις απαιτήσεις  του Κεφαλαίου 3  του Οδηγού Προγράμματος. 

· Στην περίπτωση που δεν έχουν προσκομιστεί κάποια από τα προβλεπόμενα Δικαιολογητικά Υποβολής απ’ όπου μπορεί να εξαχθεί με ασφάλεια η πλήρωση των προβλεπομένων από το Πρόγραμμα προϋποθέσεων επιλεξιμότητας ο ΕΦΔ καλεί εγγράφως τον επενδυτή να τα προσκομίσει το αργότερο σε 20 ημερολογιακές ημέρες από την έγγραφη ειδοποίησή του.

· Παράλληλα ο ΕΦΔ ελέγχει την τήρηση των Γενικών και Ειδικών Προϋποθέσεων Συμμετοχής, σύμφωνα με τις απαιτήσεις του κεφαλαίου 3 του Οδηγού του Προγράμματος. Για να προχωρήσει η εξέταση της πρότασης στα επόμενα στάδια θα πρέπει να πληρούνται όλες οι Γενικές και Ειδικές προϋποθέσεις συμμετοχής. Σε αντίθετη περίπτωση, ο φάκελος υποψηφιότητας πηγαίνει στο αρχείο και ενημερώνεται εγγράφως ο υποψήφιος τελικός αποδέκτης.

2.5.2.β.  «ΣΤΑΔΙΟ-Β: Έλεγχος   της Επιλεξιμότητας  Ενεργειών  και Δαπανών»

Κατά  το Στάδιο αυτό, ο ΕΦΔ ελέγχει αναλυτικά το Έντυπο Υποβολής της Πρότασης και τις σχετικές προσφορές των προμηθευτών και επιβεβαιώνει:α) την επιλεξιμότητα των προτεινομένων από το δυνητικό τελικό αποδέκτη ενεργειών σε σχέση με τα αναφερόμενα στην παρ. 2.10. του κεφ. 2 του Οδηγού εφαρμογής του προγράμματος ( βλ. και πίνακα 2-1 του Οδηγού Εφαρμογής) και β) την επιλεξιμότητα των προτεινομένων δαπανών σε σχέση με τα αναφερόμενα στην παρ. 4.2. του οδηγού εφαρμογής του Προγράμματος. 

2.5.2.γ.  «ΣΤΑΔΙΟ-Γ: Αξιολόγηση  και  Βαθμολόγηση  της  πρότασης»

Μετά την ολοκλήρωση του συνολικού ελέγχου της πρότασης και την αναμόρφωση επιμέρους σημείων σύμφωνα με τα παραπάνω (ΣΤΑΔΙΑ Α & Β ), πραγματοποιείται από τους αξιολογητές η κυρίως αξιολόγηση και βαθμολόγηση  για το τμήμα της προτεινόμενης επένδυσης που κρίνεται αποδεκτό. 

Κάθε κριτήριο των τριών Ομάδων Α, Β, Γ εκτιμάται ως προς τα επιμέρους χαρακτηριστικά του, σύμφωνα με την εξειδίκευση και τις επιμέρους  οδηγίες της σχετικής παραγράφου, ως εξής:

Α. Τα 3 κριτήρια της Ομάδας Α δεν βαθμολογούνται. Η Γενική Αξιολόγηση της πρότασης γίνεται με απάντηση ΝΑΙ/ΟΧΙ η οποία τεκμηριώνεται με βάση τα τρία αυτά κριτήρια. Στην περίπτωση αρνητικής αξιολόγησης (ΟΧΙ) ο αξιολογητής συνεχίζει τη διαδικασία βαθμολόγησης των κριτηρίων των Ομάδων Β και Γ. Κατά την τελική αξιολόγηση από την Κ.Ε.Α. λαμβάνεται υπόψη η απάντηση του αξιολογητή για τα κριτήρια της Ομάδας Α. Σε περίπτωση αρνητικής γενικής αξιολόγησης από την ΚΕΑ  ο Φάκελος Υποβολής πηγαίνει στο αρχείο και ενημερώνεται  εγγράφως  ο υποψήφιος Τελικός  Αποδέκτης. 

Β. Η βαθμολόγηση των κριτηρίων των Ομάδων Β και Γ γίνεται ως εξής: 

Β1. Οι  αξιολογητές βαθμολογούν τα κριτήρια ή υποκριτήρια σε ακέραιες μονάδες σε μια κλίμακα 1-5. 

Β2. Εάν κάποιο κριτήριο ή υποκριτήριο απουσιάζει πλήρως, θα υπάρχει μηδενική βαθμολόγηση.

Β3. Για το σύνθετο κριτήριο Β6, ο βαθμός του κριτηρίου είναι άθροισμα των βαθμών των δύο υποκριτηρίων Β.6.1 και Β.6.2, ενώ για το σύνθετο κριτήριο Γ.3, ο βαθμός του κριτηρίου είναι ο μέσος όρος των βαθμών των δύο υποκριτηρίων Γ.3.1 και Γ.3.2

Β4. Η επιτρεπόμενη βαθμολογία των υποκριτηρίων του κριτηρίου 6 της Β’ Ομάδας (Εισαγωγή καινοτομίας – καινοτομική διαφοροποίηση) είναι:

· 0 στην περίπτωση απουσίας του υποκριτηρίου.

· 3  στην περίπτωση παρουσίας του υποκριτηρίου  6.1
Εισαγωγή νέων διαδικασιών στις λειτουργίες των επιχειρήσεων,

· 2 στην περίπτωση παρουσίας του υποκριτηρίου 6.2 Αγορά τεχνογνωσίας, διασύνδεση με φορείς παραγωγής / μεταφοράς τεχνογνωσίας

Β5. Τα δύο υποκριτήρια του κριτηρίου 3 της Γ΄ Ομάδας (Μεθοδολογία υλοποίησης του προτεινόμενου έργου) βαθμολογούνται σε μία κλίμακα 1-5.

Β6. Ο συνολικός βαθμός κάθε ομάδας κριτηρίων είναι το άθροισμα των γινομένων του βαθμού του κριτηρίου επί το ειδικό βάρος, δηλαδή:

Β = Σ(ΒΑΘΜΟΣ ΚΡΙΤΗΡΙΟΥ)i  x  (ΕΙΔΙΚΟ ΒΑΡΟΣ ΚΡΙΤΗΡΙΟΥ) i,      i= Β.1 έως  Β.6
Γ = Σ(ΒΑΘΜΟΣ ΚΡΙΤΗΡΙΟΥ)i  x  (ΕΙΔΙΚΟ ΒΑΡΟΣ ΚΡΙΤΗΡΙΟΥ)i,          i= Γ.1 έως  Γ.3
Ο τελικός βαθμός ( βαθμολόγηση πρότασης) είναι το σταθμισμένο άθροισμα των συνολικών βαθμών των δύο ομάδων κριτηρίων: ΒΑΘΜΟΛΟΓΗΣΗ  ΠΡΟΤΑΣΗΣ, ΒΠ =  70% x Β + 30% x Γ 

Οι επιμέρους πράξεις υπολογισμού των Β και Γ γίνονται χωρίς περικοπή δεκαδικών (σε excel), ενώ ο τελικός βαθμός ΒΠ στρογγυλοποιείται στο δεύτερο δεκαδικό.

Β7. Στην Ομάδα Β των κριτηρίων (Κριτήρια αξιολόγησης του Δικτύου και του αναμενόμενου οφέλους) που αποτελεί το 70% της συνολικής βαθμολογίας, τα ειδικά βάρη των κριτηρίων είναι:

	Β.1
	Βαθμός ύπαρξης και προοπτικής αύξησης οριζόντιων και κάθετων διασυνδέσεων
	3

	Β.2
	Αποτίμηση παρούσας κατάστασης για την ανάπτυξη του Δικτύου
	2

	Β.3
	Στρατηγική ανάπτυξης Δικτύου - Οργάνωση & Διοίκηση του Δικτύου
	3

	Β.4
	Βιωσιμότητα
	3

	Β.5
	Απασχόληση
	3

	Β.6
	Εισαγωγή καινοτομίας – καινοτομική διαφοροποίηση
	3


Β8. Στην Ομάδα Γ των κριτηρίων (Κριτήρια αξιολόγησης του προτεινόμενου έργου) που αποτελεί το 30% της συνολικής βαθμολογίας, τα ειδικά βάρη των κριτηρίων είναι:

	Γ.1
	Επάρκεια των προτεινόμενων ενεργειών στην εξασφάλιση της λειτουργικότητας του προτεινόμενου έργου
	5

	Γ.2
	Ολοκληρωμένος χαρακτήρας του προτεινόμενου έργου
	5 

	Γ.3
	Μεθοδολογία υλοποίησης του προτεινόμενου έργου
	4

	Γ.4 
	Ωριμότητα του έργου
	6


Πριν την έναρξη της διαδικασίας αξιολόγησης θα διατεθούν αναλυτικότερες οδηγίες υποβοήθησης του έργου των αξιολογητών, καθώς και τα σχετικά τυποποιημένα έντυπα αξιολόγησης.

2.5.2.δ.  «ΣΤΑΔΙΟ – Δ: Καθορισμός Επιλέξιμου προϋπολογισμού της πρότασης.»

Κατά την αξιολόγηση από τους αξιολογητές καθορίζεται και ο επιλέξιμος για χρηματοδότηση προϋπολογισμός της πρότασης με αιτιολόγηση ενδεχόμενων τροποποιήσεων ή περικοπών στον προτεινόμενο προϋπολογισμό.

Τμήματα της προτεινόμενης επένδυσης που δεν καλύπτουν τις προϋποθέσεις  του προγράμματος (δηλαδή δεν ανήκουν στις επιλέξιμες κατηγορίες δαπανών που αναγράφονται στην παρ. 4.2. του Οδηγού Εφαρμογής ή το οικονομικό τους αντικείμενο υπερβαίνει τα μέγιστα επιτρεπόμενα ποσά ή ποσοστά επί του συνολικού επιλέξιμου προϋπολογισμού της πρότασης που έχουν καθοριστεί για ορισμένες από τις κατηγορίες επιλέξιμων δαπανών στον πίνακα 4-2 του Οδηγού Εφαρμογής) εξαιρούνται από τη συνολική πρόταση και δεν βαθμολογούνται (το αντίστοιχο φυσικό και οικονομικό αντικείμενο θεωρείται μη επιλέξιμο και δεν λαμβάνεται περαιτέρω υπόψη).

Δαπάνες που υπερβαίνουν τα ανώτατα επιτρεπόμενα όρια των αντίστοιχων κατηγοριών περικόπτονται ή μεταφέρονται σε άλλες κατηγορίες.

Επιπλέον, είναι δυνατή η αναμόρφωση επιμέρους δαπανών, που αν και δεν υπερβαίνουν σαφώς τα επιτρεπόμενα όρια, κρίνονται μη ρεαλιστικές. 

Σύμφωνα με τα παραπάνω, το Στάδιο-Δ μπορεί να οδηγήσει σε μειώσεις του προτεινόμενου επιλέξιμου προϋπολογισμού ή/και του φυσικού αντικειμένου της πρότασης και σε τροποποίηση του ύψους των επιμέρους επιλέξιμων δαπανών, λόγω μη επιλεξιμότητας των προτεινομένων ενεργειών ή δαπανών ή υπέρβασης  των μέγιστων επιτρεπόμενων ποσών ή ποσοστών ανά κατηγορία επιλέξιμης  δαπάνης.

Η εκτίμηση των αξιολογητών θα στηριχθεί:

α. Στην σύγκριση της υφιστάμενης υλικοτεχνικής υποδομής των επιχειρήσεων με τον προβλεπόμενο να εισαχθεί εξοπλισμό.
β. Στο βαθμό συμμετοχής των επιμέρους δαπανών του προϋπολογισμού στην υλοποίηση των στόχων του προτεινόμενου έργου.
γ. Στην εξυπηρέτηση της ολοκληρωμένης μορφής του προτεινόμενου έργου και στην επιδιωκόμενη  συνέργεια των επιμέρους κατηγοριών δαπανών.
δ. Στην επιλεξιμότητα ή μη των προτεινομένων ενεργειών.
ε. Στην επιλεξιμότητα ή μη των προτεινομένων δαπανών.
στ. Στη σύγκριση των τιμών με τα δεδομένα της αγοράς. 
2.6.  Βασικές αρχές διαδικασίας αξιολόγησης.

Οι βασικές αρχές που διέπουν τη διαδικασία αξιολόγησης περιλαμβάνουν τα ακόλουθα:

2.6.1. Οι προτάσεις που προωθούνται προς αξιολόγηση ανατίθενται προς εξέταση στους αξιολογητές με κλήρωση. Κάθε  κλήρωση για χρέωση πρότασης σε αξιολογητή, λαμβάνει χώρα από τους υπεύθυνους της διαδικασίας τη στιγμή της διενέργειας της αξιολόγησης. Κανένα εμπλεκόμενο μέρος δε γνωρίζει εκ των προτέρων το Φυσικό Πρόσωπο που θα αναλάβει την αξιολόγηση.

2.6.2. Η αξιολόγηση πραγματοποιείται σε ειδικούς, ελεγχόμενους χώρους τους οποίους διαθέτει ο ΕΦΔ και δεν επιτρέπεται η μεταφορά των προτάσεων έξω από την αίθουσα όπου λαμβάνει χώρα η αξιολόγηση. 

2.6.3. Ο ΕΦΔ συνεπικουρείται στο έργο του από επόπτη, όπου αυτό κριθεί απαραίτητο από την αρμόδια Κ.Ε.Α. Ο επόπτης φροντίζει για τη διαφανή και την όσο το δυνατόν καλύτερη ποιοτικά διαδικασία αξιολόγησης . Από τη στιγμή της χρέωσης μιας πρότασης, έως και την ολοκλήρωση της αξιολόγησης δεν είναι επιτρεπτή η έξοδος από τους προβλεπόμενους χώρους, η χρήση κινητών τηλεφώνων και η οποιαδήποτε επικοινωνία του αξιολογητή με άλλα πρόσωπα. 

2.7. Ολοκλήρωση  αξιολόγησης - βαθμολόγησης

2.7.1. Εν συνεχεία η ανωτέρω αξιολόγηση τίθεται με σχετική εισήγηση του ΕΦΔ υπόψη της Κ.Ε.Α. Η Κ.Ε.Α. μετά από υποβολή σχετικής έκθεσης από την Ειδική Επιτροπή Υποστήριξης σε κοινές συνεδριάσεις των μελών της αξιολογεί εκείνες τις προτάσεις που έλαβαν βαθμό μεγαλύτερο του 50. ( βλ. Κεφ. 5 , του οδηγού εφαρμογής του προγράμματος) , κρίνει κατά πόσον εφαρμόσθηκαν ορθά τα κριτήρια και διαπιστώνει αιτιολογημένα την επίτευξη μέσω του δικτύου της προστιθέμενης αξίας για τα μέλη του δικτύου.

2.7.2. Η Κ.Ε.Α., ανασκοπεί το σύνολο του παραληφθέντος υλικού επιβεβαιώνοντας την ορθή εκτέλεση των προηγούμενων σταδίων και ελέγχοντας πιθανές αποκλίσεις – λάθη και προβλήματα στις επιμέρους αξιολογήσεις. Πέραν του ανωτέρω ελέγχου, η Κ.Ε.Α. εξετάζει το σύνολο των προτάσεων και ειδικότερα εκείνες που εμφανίζουν κάποια  ειδικά προβλήματα (π.χ. ασάφεια ως προς την επιλεξιμότητά τους).

2.7.3. Η Κ.Ε.Α. μπορεί να προβεί σε τεκμηριωμένη απόρριψη μίας πρότασης στην περίπτωση που διαπιστώσει ότι κάποιες από τις ελάχιστες προϋποθέσεις συμμετοχής (επιλεξιμότητα επιχείρησης ή φυσικού / οικονομικού αντικειμένου) δεν πληρείται ή και τεκμηριωμένη αξιολόγηση ήδη απορριφθείσας πρότασης στην περίπτωση που διαπιστώσει ότι κάποιος από τους λόγους απόρριψης δεν ισχύει. Τα αποτελέσματα των εργασιών της Κ.Ε.Α συντάσσονται σε πρακτικά .

2.8. Τελική κατάταξη των προτάσεων-Ένταξη έργων στο Πρόγραμμα.

Με την  τελική κατάταξη των προτάσεων, βάσει της  βαθμολογίας τους, συντάσσονται  πίνακες  προτάσεων με τελικούς προτεινόμενους  προϋπολογισμούς και τελικές βαθμολογίες, ταξινομημένοι με φθίνουσα βαθμολογική σειρά ανά ΕΦΔ. Η λίστα των προς ένταξη έργων μαζί με τη σχετική γνωμοδότηση της Κ.Ε.Α. προωθείται στον υπουργό Τουριστικής Ανάπτυξης ο οποίος με απόφασή του εντάσσει τα έργα στο Πρόγραμμα.

2.9. Ανακοίνωση Αποτελεσμάτων-Υπογραφή Συμβάσεων. 

Η Υπουργική Απόφαση ένταξης των έργων στο Πρόγραμμα κοινοποιείται στον ενδιαφερόμενο δυνητικό επενδυτή από τον Ενδιάμεσο Φορέα Διαχείρισης, ο οποίος και τον καλεί να υπογράψει Σύμβαση . Το περιεχόμενο της Σύμβασης θα είναι σύμφωνο με την απόφαση ένταξης, το ΠΔ 98/96 και τον Οδηγό Εφαρμογής του Προγράμματος. Η Σύμβαση θα υπογραφεί εντός 2 μηνών από την έκδοση της εγκριτικής Υπουργικής Απόφασης.

PAGE  
Σελίδα 6  από  6

_1067938361.bin

